**Projekt:**

 **„A nyelvi- és a kémia-biológiai szaktanterem fejlesztése a Vámbéry Ármin alapiskolában”**

Kód ITMS2014+: 302021J988

Kérvényező: Dunaszerdahely város

A projekt összköltségvetése: 26 529,62 euró

Vissza nem térítendő támogatás: 15 727,18 euró

A megvalósítás kezdete 2020

Dunaszerdahely városa az „Alapiskolai tanulók kulcskompetenicájának javítása „ elnevezésű pályázat keretében vissza nem térítendő anyagi támogatást nyert az Európai Regionális Fejlesztési Alaptól a Vámbéry Ármin alapiskola 2 szaktantermének technikai fejlesztésére.

A projekt arra irányult, hogy jelentősen javuljon az alapiskolás tanulók felkészítése a jövőbeli szakmai orientációra, figyelembe véve a munkaerő-piaci igényeket. A tanterem átalakításának célja egy működő, modern felszereltségű és oktatási segédeszközökkel felszerelt nyelvi és kémia-biológiai szaktanterem, amelyek növelik az oktatási folyamat vonzerejét és javítják, motiválják az iskola tanulóinak ismeretek iránti vágyát.

A projekt megvalósításának célja, hogy növekedjen a tanulók érdeklődése az említett tantárgyak iránt. A természettudományi oktatási folyamat jellege (kémia, biológia) megköveteli a modern szaktantermet annak érdekében, hogy a tanulók számára a szükséges szintű teret biztosítsa a kísérletezéshez, ami lehetővé teszi, hogy az elméleti tudásukat a gyakorlatban is alkalmazhassák.

A projekt fő tevékenységének megvalósítása hozzájárul az alapfokú oktatás feltételeinek javításához a természettudományok- és a nyelvek területén.

A fejlesztett szaktantermek a vonzó didaktikai segédeszközökkel optimális és inspiráló környezetet teremtenek a tanulók számára a közvetlen kísérleti tevékenységéhez, laboratóriumi gyakorlatok formájában, továbbá a számítógépek segítségével hatékonyabbá teszik a nyelvi oktatást.

A tanulók a felújított és fejlesztett szaktantermeket a 2020/2021-es tanévtől használhatják.